OpenLLM-France/wikimedia huggingface dataset:
# Gares (Rennesko metroa)

Gares Rennesko metroaren geltoki bat da, Rennes udalerrian kokatuta dagoena.
Geltokia 2002ko martxoaren 15an ireki zen.

## Historia

Geltokia, 2002ko martxoaren 15ean inauguratu zen, Rennesko metroaren linea ireki zenean.

## Erreferentziak

* ↑ (Frantsesez) Lehen eguna Rennesko metroari. 2002-03-08 (Noiz kontsultatua: 2021-06-19).

## Ikus, gainera

* Rennesko metroa
* A linea
* B linea

## Kanpo estekak

* Rennesko metroaren webgune ofiziala
* Datuak: Q3098284
* Multimedia: Gares (Rennes Metro stations) / Q3098284
iea  Rennesko metroaa lineaJ.F. Kennedy • Villejean–Université • Pontchaillou • Anatole France • Sainte-Anne • République • Charles de Gaulle • Gares • Jacques Cartier • Clemenceau • Henri Fréville • Italie • Triangle • le Blosne • la Poterieb lineaSaint-Jacques–Gaîté • la Courrouze • Cleunay • Mabilais • Colomber • Gares • Saint-Germain • Sainte-Anne • Jules Ferry • Gros Chêne • les Gayeulles • Joliot-Curie–Chateaubriand • Beaulieu–Université • Atalante • Cesson–Viasilva :
# Garesko Auzalan

Garesko Auzalan Espainiako Alderdien Legea onartu ondoren Garesen sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 215 izan ziren boto nuluak, emandako botoen %13,15.

## Ikus, gainera

* Espainiako Alderdien Legea

## Kanpo estekak

* Datuak: Q12258205
# Gareth Anscombe

Gareth Anscombe (Auckland, 1991ko maiatzaren 10a) zeelandaberritar errugbi jokalaria da, Galesko selekzioan jokatzen duena. Zabaltzaile eta atzelari postuetan aritzen da. Pro 14 Ligako Cardiff Bluesen jokatu zuen 2014-2019 bitartean, eta Ospreys Rugbyn 2019tik 2023ra. Azken urte horretan, Japoniako Suntory Sungoliathek kontratatu zuen.

## Palmaresa
### Galesko selekzioa

* Sei Nazioen Txapelketa
** irabazlea: 2019 (Grand Slam)

## Oharrak

* ↑ Gareth Anscomberen ama Cardiffen jaio zen.

## Erreferentziak

* ↑ Gareth Anscombe s'engage au Japon avec les Suntory Sungoliath. Rugbyrama, 2023ko uztailak 21, rugbyrama.fr (Noiz kontsultatua: 2023-9-25).
* ↑ Wales crush Ireland to win third Six Nations grand slam in 11 years. theguardian.com (Noiz kontsultatua: 2019-3-16).
* Datuak: Q5522780
* Multimedia: Gareth Anscombe / Q5522780
# Gloria Guzmán

Gloria Guzmán (Gasteiz, 1902ko apirilaren 15a - Buenos Aires, 1979ko irailaren 18a) arabar aktorea izan zen.

## Biografia

1920ko hamarkadan Argentinara joan zen vedette moduan lan egiteko. 1931n Luces de Buenos Aires filmean, Adelqui Millarreki zuzendua eta Carlos Gardel eta Pedro Quartuccirekin batera debutatu zuen. Filma gutxi egin zituen batez ere antzerkian lan egin zuelako.

## Filmagintza

* La conquista del paraíso (1980)
* Disputas en la cama (1972)
* María M. (1964)
* Yo quiero vivir contigo (1960)
* Pájaros de cristal (1955)
* Tren internacional (1954)
* Cuatro corazones (1939)
* Radio Bar (1936)
* Un caballero de frac (1931)
* Luces de Buenos Aires (1931)

## Erreferentziak

* ↑ Manzanos Arreal, Paloma. (2001). Emakumeak Vitoria-Gasteizen mendeetan zehar. Vitoria-Gasteizko Udala ISBN 84-95577-21-6..
* Datuak: Q5881250
* Multimedia: Gloria Guzmán / Q5881250
# Gloria Morgan Vanderbilt

Gloria Morgan Vanderbilt (jaiotza izena, Maria Mercedes Morgan; Luzerna, Suitza, 1904ko abuztuaren 23a - Los Angeles, Kalifornia, AEB, 1965eko otsailaren 13) suitzan jaiotzako estatubatuar socialitéa izan zen, Gloria Vanderbilt moda-diseinatzaile eta artistaren ama izateagatik ezaguna. Vanderbilt vs. Whitney epaiketan protagonista nagusietako bat izan zen, XX. mendeko AEBko kustodiaren gaineko epaiketarik ezagunenetako bat.
Thelma Furnessen ahizpa bikia zen.
* Datuak: Q534605
* Multimedia: Gloria Morgan Vanderbilt / Q534605
# Gloria Patricia Porras

Gloria Patricia Porras Escobar (Guatemala, 1960ko azaroaren 5a) abokatua eta notarioa da. Guatemalako Konstituzio Gorteko magistratua izan zen bi alditan, 2011tik 2021era.

## Ibilbidea

Porras zuzenbidean graduatu zen Guatemalako San Carlos Unibertsitatean. Geroago, nazioarteko zuzenbide publikoan maisutza egin zuen erakunde berean. Laneko ibilbidean, lotura profesionala izan du Defentsa Publiko Penaleko Institutuarekin, Ministerio Publikoarekin eta Nazio Batuen Giza Eskubideetarako Goi Mandatariaren Bulegoarekin bere sorterrian.
2011n, Álvaro Colom presidenteak Konstituzio Gorteko magistratu titular hautatu zuen 2011-2016 aldirako.
2016. urtean, Guatemalako Errepublikako Kongresuaren osoko bilkurak Konstituzio Gorteko magistratu titular izendatu zuen. 2020ko apirilaren 14an, Porrasek bere gain hartu zuen gorteko lehendakaritza, 2021eko apirilean magistratura amaitu arte.

## Saria

* 2016an Urteko Legelari Globalaren 2015 Saria

## Erreferentziak

* ↑ «Gloria Patricia Porras Escobar» Enciclopedia en línea sobre Guatemala 31 de enero de 2017.
* ↑ «Gloria Porras y María de los Ángeles Araujo se reeligen para la CC» Soy 502.
* ↑ Pocasangre, Henry. (14 de abril de 2020). «Gloria Porras asume la presidencia de la Corte de Constitucionalidad» República.
* ↑ Maldonado, Joel. (15 de abril de 2020). «Gloria Porras, presidenta de la CC: "El proceso electrónico evitará la discrecionalidad en los técnicos, letrados y magistrados"» Publinews.
* ↑ Aguilar, Denis. (26 de agosto de 2020). «Con acompañamiento de Arreaga, la CC presenta proyecto de transformación tecnológica» La Hora.

## Kanpo estekak

* Legalsa orri ofiziala
* Datuak: Q98828201
# Gloria Gray

Gloria Gray (Zwiesel, Bavaria, Alemania, 1970eko abenduaren 22a) alemaniar aktore, abeslari, idazle eta modeloa da.

## Liburuak

* Mit allem, was ich bin: Mein Leben, Nymphenburger, 2009, ISBN 978-3-485-01170-9

## Filmografia
### Filmak

| Urtea | Izenburua | Rola | Oharrak |
| 2000 | Marlene | Mae West | |

### Telesailak

| Urtea | Izenburua | Rola | Oharrak |
| 1993 | Halligalli | Miss Biggi | |
| 2016 | The Finellis | Gloria Gray | 2 ataletan |

## Musika
### Maxi-singleak

* Be My Bodyguard (G.I.B., 1999)

## Kanpo estekak

* Datuak: Q1532089
* Multimedia: Gloria Gray / Q1532089
# Gloria Mundi (2019ko filma)

Gloria Mundi 2019ko Robert Guédiguian frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Gloria jaio berri da, eta hori aitzakia ona izanen da familia osoa elkartzeko. Baina ez dira inorentzat garai errazak, eta aurrera nola egin asmatu beharko dute. Gloriaren osabari ideia bat bururatuko zaio, aurrera egiten laguntzeko.

## Aktoreak

* Ariane Ascaride : Sylvie
* Jean-Pierre Darroussin : Richard
* Gérard Meylan : Daniel
* Anaïs Demoustier : Mathilda
* Robinson Stévenin : Nicolas
* Lola Naymark : Aurore
* Grégoire Leprince-Ringuet : Bruno
* Diouc Koma : Jackie
* Pascal Rénéric : gizona
* Yann Trégouët : gizona
* Adrien Jolivet : enpresaria

## Erreferentziak

* ↑ «Gloria Mundi» Berria 2019-11-23 CC BY-SA 4.0 lizentziapean.

## Kanpo estekak

* Datuak: Q67146474
# Gazte Berriak saskibaloi kluba

Gazte Berriak saskibaloi kluba Antsoain herriko saskibaloi taldea da, Jon Aristu Gardek klubaren lehendakaria eta Lehiaketetako arduraduna da.
Klub hau federazio gehien dituzten Nafarroako kluben lehen 10en artean dago. FNB FEB barruan kokatu dezakegu 15 kategoria ezberdinetan izena emandako taldeak ditu

### Polikiroldegia:

C. Mendikale, 1, 31013 Ansoáin, Navarra

## Historia

80.hamarkadean sortu zen antsoainen.
# Gazte Bizkorrak

Gazte Bizkorrak (ingelesez: Whiz Kids) AEBtako zientzia-fikziozko, ekintza eta abenturazko telesail bat da. 1983ko urriaren 5tik 1984ko ekainaren 2ra CBS katean aireratu zen. Matthew Laborteaux, Todd Porter, Jeffery Jacquet, Andrea Elson, Melanie Gaffin, Max Gail eta A Martinez aktoreek antzeztu zuten.
Informatika eta ordenagailuak nerabeen artean zaletasun gisa hedatzen hasi eta lehenbiziko hackerrak agertu ziren garaian eta WarGames filmean oinarriturik estreinatu zen.
1980ko hamarkadaren bigarren erdialdean ETB1ean euskaraz aireratu zen.

## Argumentua

Oharra: Atal honek istorio osoa edo amaiera argitzen du.
Richie (Matthew Laborteaux), Alice (Andrea Elson), Ham (Todd Porter) eta Jeremy (Jeffrey Jacquet) nerabeez osatutako informatikari taldeak Farley (Max Gail) kazetariaren laguntzaz detektibe lanetan jarduten dute.

## Aktoreak

* Matthew Laborteaux: Richie Adler
* Todd Porter: Hamilton "Ham" Parker
* Jeffrey Jacquet: Jeremy Saldino
* Andrea Elson: Alice Tyler
* Melannie Gaffin: Cheryl Adler
* Max Gail: Llewellyn Farley
* A Martinez: Neal Quinn tenientea
* Madelyn Cain: Irene Adler
* Linda Scruggs: Vance andrea

## Erreferentziak

* ↑ "Gazteak", beste serie mitiko bat euskaraz eskuragai! Euskal Encodings-en eskutik berriz ere. Eribar.org

## Kanpo estekak

* Gazte Bizkorrak telesailaren sarrera ikusgai. Youtube.com (Ingelesez)
* Gazte Bizkorrak telesailaren IMDBko fitxa irakurgai (Ingelesez)
* Datuak: Q1122274
# Gazte Koordinadora Sozialista

Gazte Koordinadora Sozialista (GKS) Euskal Herriko ezkerreko gazte erakundea da, Mugimendu Sozialista deritzon talde zabalagoaren barnean kokatzen dena.
2019ko otsailean egin zuen taldeak lehen agerpen publikoa, Gasteizen. Helburu gisa, dominazio burgesa eta zapalkuntza forma ezberdinak gainditzea zituztela adierazi zuten. Erakundeak antolatu dituen jardueren artean, Gazte Sozialisten Topaguneak izendatu dituztenak daude.

## Erreferentziak

* 1 2 Gedar. «Gazte Koordinadora Sozialista sortu dute, gazte problematikari klase perspektibatik erantzuteko» Gedar: Langile kazeta (Noiz kontsultatua: 2021-11-23).
* ↑ Ostolaza, Paulo. «GKSk mugimendu sozialistaren aurkako kriminalizazioa salatu du» Berria (Noiz kontsultatua: 2021-11-23).

## Kanpo estekak

* Erakundearen web-orria: https://www.gks.eus/
* Erakundearen proposamen politikoa: https://www.gks.eus/_files/ugd/8171b5_115f6e4c57304f0c8bef29d42a11e17f.pdf
* Datuak: Q109658655
# Gazte Komunistak

    Artikulu hau Euskal Herriko Gazte Komunistak erakundeari buruzkoa da, izen bereko beste taldeetarako, ikus Gazte Komunistak (argipen orria)
Gazte Komunistak (GK) Euskadiko Partidu Komunistaren gazte erakundea da;. kapitalismoaren suntsiketa, sozialismoa eta komunismoaren ezarpena aldarrikatzen duena, klaserik edo edozein motako zapalkuntzarik gabeko gizartearen alde.
Egun UJCEn (Espainiako Gazteria Komunistaren Batasuna) dago integraturik.
Bere jarduera eremua Hego Euskal Herrian, hau da, Bizkaia, Araba, Gipuzkoa eta Nafarroako lurraldeak dira, non euren militanteak ikasketa zentro, lantoki, auzo eta herrien inguruan antolatzen diren.
Estatu mailan, eta Espainiako Alderdi Komunistako federazioetako gazte-erakunde gehienak ez bezala, Gazte Komunistak ez zegoen UJCEn federatuta, Euskal Herrian haren erreferente gisa jarduten bazuen ere. Hala ere, 2015eko irailaren 5ean Integrazio Biltzarra egin zenetik, Gazte Komunistak UJCEko kide izatera pasa ziren, hura osatzen duten lurraldeetako bat gehiago bezala. Gaur egun, beraz, Gazte Komunistek formalki UJCE bezala jokatzen dute Euskal Herrian.
2013an Bilbon ospatu zen V. Biltzarrean, Fernando Atxa historialari gaztea erakundeko Idazkari Nagusi bezala aukeratua izan zen.
2016ko uztailaren 3an, Santurtzin, Gazte Komunistak elkarteak bere lehen "Bueltako Konferentzia" egin zuen, UJCEn integratutako erakunde gisa. Bertan, UJCEren XIII. Kongresutik ateratako tesiak euskal errealitatera egokitzeaz gain, Gazte Komunisten Batzorde Nazional berria aukeratu zuten, eta Aritz Rodríguez Galán gasteiztarra Gazte Komunisten idazkari politiko berri bezala izendatu zuten, Fernando Atxa ordezkatuz.
2019ko uztailaren 21ean, Santurtzin, UJCEren antolaketa-eredua finkatuta zutelarik, Gazte Komunistak UJCEk egindako XIV. Kongresuaren tesiak Euskal Herriko errealitatera egokitu zituen, eta bere Bitarteko Zuzendaritza Batzordea berritu zuen, Lara Montilla odontologo gaztea erakundearen idazkari politiko hautatuz –Erakundearen historian leku hori hartu duen lehen emakumea– Aritz Rodriguezen ordez.

## Erreferentziak

* 1 2 Conferencia de Integración de Gazte Komunistak en la UJCE.

## Kanpo estekak

* gaztekomunistak.org GK - Gazte Komunistak
* Datuak: Q8963654
# Gazte Komunistak (argipena)

Gazte Komunistak hauetako bat izan daiteke:
* Gazte Komunistak, Hego Euskal Herriko gazte erakundea.
* Espainiako Gazteria Komunistaren Batasuna (UJCE), Espainiako gazte erakundea, PCEri lotutakoa.
* Gazte Komunisten Kolektiboak (CJC), Espainiako gazte erakundea, PCPEri lotutakoa.
* Gazte Komunisten Batasuna (UJC), Kubako gazte erakundea.
* Frantziako Gazte Komunisten Mugimendua (MJCF), Frantziako gazte erakundea, PCFri lotutakoa.
* Txinako Gazteria Komunistaren Liga, Txinako gazte erakundea.
* Komsomol, Sobietar Batasuneko Alderdi Komunistaren gazte erakundea zena.
# Gazte Delinkuentziari Aurrea Hartzeko Nazio Batuen Jarraibideak

Gazte Delinkuentziari Aurrea Hartzeko Nazio Batuen Jarraibideak edo Riadeko Jarraibideak Nazio Batuen Batzar Nagusiak 45/112 ebazpenean onartu zituen 1990eko abenduaren 14ean.

## Historia

Nazio Batuek 1955ean onartutako presoen trataerari buruzko oinarrizko arauek ez zuten haurren eskubideen gaineko ikuspegirik. Beraz, Haurren Eskubideei buruzko Hitzarmenaren aterkia dute adingabeen justiziari erreferentzia egiten dioten nazioarteko hiru arauek: 1985eko, Adingabeen Epaiketarako Nazio Batuen Gutxieneko Arauak (Beijingo Arauak) eta 1990eko Askatasunik Gabeko Adingabeen Babeserako Nazio Batuen Arauak (Habanako Arauak) eta Gazte Delinkuentziari Aurrea Hartzeko Nazio Batuen Jarraibideak (Riadeko Jarraibideak).

## Erreferentziak

* ↑ (Gaztelaniaz) «Directrices de las Naciones Unidas para la prevención de la delincuencia juvenil (Directrices de Riad)» OHCHR (Noiz kontsultatua: 2022-08-10).
* ↑ (Ingelesez) Digital, Swace. «United Nations Rules for the Protection of Juveniles Deprived of their Liberty» Save the Children’s Resource Centre (Noiz kontsultatua: 2022-08-10).

## Ikus, gainera

* Tortutaren eta beste tratu edo zigor krudel, anker eta apalesgarrien aurkako Hitzarmena
* Haurren Eskubideei buruzko Hitzarmena
* Adingabeen Epaiketarako Nazio Batuen Gutxieneko Arauak
* Askatasunik Gabeko Adingabeen Babeserako Nazio Batuen Arauak

## Kanpo estekak

* Riadeko Jarraibideak
* Datuak: Q113486132
# Gazte Komunisten Kolektiboak

Gazte Komunisten Kolektiboak (GKK) (gaztelaniaz: Colectivos de Jóvenes Comunistas [CJC]) Euskadiko Langileen Alderdi Komunistari (ELAK/PCTE) lotuta dagoen gazte-erakundea da. Kolektiboen agerkaria Tinta Roja da, 2006tik paperezko edizioa kaleratzen dute eta 2012tik edizio digitala. PCPEren ekimenez sortu zituzten 1985eko urtarrilaren 13an. 1990. hamarkadaren hastapenetan erakundearen sektore batek Espainiako Gazteria Komunisten Batasunarekin, Espainiako Alderdi Komunistarekin, bat egin zuen.

## Lurralde egitura

GKK Nazio edo Eskualdeko Batzordeetan antolatuta daude, lurralde erakunde bakoitzeko zelula edo kolektiboak taldekatzen dituztenak. Hon hemen Batzordeak:
* Andaluziako Batzordea
* Aragoiko Batzordea
* Asturiasko Batzordea (CJC-CMC)
* Kanarietako Batzordea
* Kantabriako Batzordea
* Gaztela eta Leongo Batzordea
* Gaztela-Mantxako Batzordea
* Kataluniako Batzordea (CJC-JCPC)
* Valentziako Erkidegoko Batzordea
* Extremadurako Batzordea
* Galiziako Batzordea (CMC-CJC)
* Balear Uharteetako Batzordea
* Errioxako Batzordea
* Madrilgo Batzordea
* Euskal Herriko Batzordea (GKK-CJC)
* Murtzia Batzordea

## Idazkari nagusiak

| Aldia | Idazkari nagusia |
| 1985-1988 | Josep Miquel Céspedes |
| 1988-1993 | Vicente Serrano |
| 1993-1997 | Zuzendaritza Batzorde Estatala |
| 1997-2005 | Diana Bazo |
| 2005-2009 | Emma Esplá |
| 2009-2013 | Juan Nogueira |
| 2013-2016 | Sócrates Fernández |
| 2016-2019 | Marina Gómez |
| 2019tik aurrera | Javier Martin |

## Kanpo estekak

* GKKen web gune ofiziala (Gaztelaniaz)
* Tinta Rojaren web gunea (Gaztelaniaz)
* Datuak: Q2982832
* Multimedia: Colectivos de Jóvenes Comunistas / Q2982832
# Gazte Martxa

Gazte Martxa bi urtez behin Aberri Egunaren inguruan Euskal Herrian egiten den gazte ezkertiar eta abertzaleen martxa bat da. Bertan ibilaldi, hitzaldi, lantegi eta kontzertuak egiten dira. Aurrekaria 1999an bi astez Euskal Herria zeharkatu zuen Gazte Abialdia kontsidera daiteke. 2015an Lekunberri-Berriozarren izan zen azken edizio nazionala 2022an berriro ekin zioten arte. Hala ere, herrialde zein eskualde gazte martxak ere egin izan dira. Besteak beste, 2016an Zarautzen egin zuten Gazte Martxa bat.

## Edizioak

* 2007 - apirilaren 6etik 8ra, Untzaga-Laudio. Leloa: Gure izarra independentzia!
* 2009 - apirilaren 10etik 12ra, Amaiur-Donibane Garazi. Leloa: Lotu Independentziara!
* 2012 - apirilaren 6etik 7ra, Sara-Lesaka. Leloa: Jalgi hadi garaipenera!
* 2015 - apirilaren 3etik 5ra, Lekunberri-Berriozar. Leloa: Herria Mugarri, Gazteok Martxan!
* 2020-2021 urteetan Covid-19agatik ez zen Gazte Martxarik egin, baina "EH, ez gaude inoren zain!" lelopean hainbat kontzertu antolatu zituzten.
* 2022 - apirilaren 14tik 17ra, Zugarramurdi-Elizondo. Leloa: BostEHun eta zutik!

## Erreferentziak

* ↑ GAra.net Nafarroako Gazte martxa 2011/12/01ean kontsultatua
* ↑ https://zarauzkohitza.eus/zarautz/1469124722840-gaur-abiatuko-da-zarauzko-gazte-martxa-herriko-gazteak-elkartzeko-asmoz
* ↑ kaiolatik At! GM 07 bideoa 2011/12/01ean kontsultatua
* ↑ Gazte Martxa 09 spot-a 2011/12/01ean kontsultatua
* ↑ http://www.gara.net/azkenak/04/333334/eu/Lesakan-emango-diote-amaiera-Gazte-Martxari-jaialdi-batekin%5B%5D
* ↑ http://gazteokmartxan.info%5B%5D
* ↑ SA, Baigorri Argitaletxea. (2022-01-13). «Zugarramurditik Elizondora egingo du Ernaik gazte martxa» GARA (Noiz kontsultatua: 2022-04-06).
* ↑ «Zugarramurditik Erratzura eginen du Gazte Martxa Ernaik, eta Elizondon amaituko da musika jaialdi batekin» Argia (Noiz kontsultatua: 2022-04-06).

## Ikus, gainera

* Gazte Topagunea
* Gazte Mugi!

## Kanpo estekak

* indymedia.org Gazte Martxa 07
* gara.net Gazte Martxa 07
* Gazte Martxa 09 ekitaldia
* Gazte Martxa 2012
* Datuak: Q12258296
# Gloria Scott

Gloria Scott, jatorrizko ingelesezko izenburua The Adventure of the Gloria Scott, Arthur Conan Doyle eskoziar idazleak argitaratutako Sherlock Holmes detektibe ospetsuari buruzko kontakizun laburra da. 1893an kontakizun labur eta solte modura The Strand Magazine aldizkarian argitaratu zen. Ondoren eta urte berean, aldizkari horretan argitaratutako Sherlock Holmesi buruzko beste hainbat kontakizun laburrekin batera, Sherlock Holmesen memoriak liburuan argitaratu zen.

## Argumentua

Oharra: Atal honek istorio osoa edo amaiera argitzen du.
Unibertsitate-garaian, Holmesek hilabete igaro zuen Victor Trevor lagunarekin, Norfolkeko Victorren aitaren etxean. Han zegoela, Holmesek harritu egin zuen bere anfitrioia, Australiako urrezko zelaietan dirutza egin zuen lur-jabe bat.
Holmesek handik alde egin aurretik, beste agure bat agertu zen bat-batean etxean, Hudson jauna. Itxuraz, 30 urte lehenago bidaide izan ziren. Orduan, Holmesek Trevortarren etxea utzi eta hurrengo zazpi asteak kimikako esperimentuak egiten igaro zituen. Bat-batean, Trevor gaztearen telegrama jaso zuen, eta Norfolkera itzultzeko eskatu zion. Iritsi zenean, Victorrek esan zion Holmesi aita hiltzen ari zela gutun bat jaso ondoren izandako isuri baten ondorioz. Etxera heltzean, hilda zegoela jakin zuten.
Victorrek kontatu zion Holmesi bere aitak ezagutzen zuela Hudson, marinel ohia baitzen, eta nahiz eta sarritan mozkortu, aitak lorezain izendatu zuen, eta horrek asetzen ez zuenez, maiordomo geroago. Kontua da Hudsonek xantaia psikologikoa egin ziola aitari. Azkenean, Hudsonek joatea erabaki zuen, baina hauxe esan zuen: Hampshirera joango naiz Beddoes jaunarengana. Seguru nago zu bezainbeste poztuko dela ni ikusteaz. Handik gutxira, eskutitz bat heldu zitzaion aitari eta atake bat jasan zuen. Holmesek onartu zuen oharra lehen aldiz irakurri zuenean Watsoni jarri zitzaion harridura aurpegi bera jarri zitzaiola. Gakoa mezuaren hirugarren hitzetan zegoen. Funtsean, Beddoes jaunak ohartarazten ziola Trevorri Hudsonek guztia kontatu zuela.
Dena argitu zen Trevor jaunak gutun batean azaldutakoa irakurtzean. Berak idatzi zuen James Armitage izena zuela, ez Trevor, eta dirua faltsutzeagatik kondenatua izan zela. Beraz, Gloria Scott korbetan giltzaperatu zuten, Australiarako bidean. Presoetako batek, Jack Prendergastek, motin bat prestatu zuen. Matxinada arrakastatsua izan zen, eta preso batzuek odol gehiago nahi ez zutenez, korbetatik ihes egin zuten, besteak beste, bera eta Evans izeneko bat (Hudson geroago ikusiko duen Beddoes jauna). Hudson Gloria Scott korbetako marinela izan zen, matxinadatik bizirik ateratzea lortu zuen bakarra, eta matxinada hori egin zutenen beldurraren kontura bizitzea pentsatu zuen.

## Ikus, gainera

* Sherlock Holmesen memoriak (1893)

## Kanpo estekak

* Datuak: Q1201436
* Multimedia: The Adventure of the Gloria Scott / Q1201436
# Gloria Stuart

Gloria Stuart edo Gloria Freddy Jackson (Santa Monica, Kalifornia, Ameriketako Estatu Batuetako, 1910eko uztailaren 4a - Los Angeles, Kalifornia, Ameriketako Estatu Batuetako, 2010eko irailaren 26a), Ameriketako Estatu Batuetako aktorea da. 1930eko hamarkadan hasi zen lanean eta dozenaka filmetan agertu zen. Horrez gain, telebistarako ere hainbat film egin ditu. 1997an Titanic filmaren Rose DeWitt Bukater pertsonaia antzeztean nazioarteko fama eskuratu zuen eta Oscar sarietarako nominazioa jaso.
2010eko uztailaren 4an 100 urte bete zituen.

## Biografia laburra

1910ean jaio zen Kaliforniako Santa Monica hirian. Haren gurasoak Frank Stewart eta Alice Deicrick Stewart izan ziren. Neba bat izan zuen, Thomas izenekoa, 1912an Meningitisak jota hila. Aita auto istripu batean hil zen 1919 eta ama Fred Finch izeneko gizonarekin ezkondu.
1927an institutuko ikasketak amaitu eta Kaliforniako Berkeley Unibertsitatean ikasten hasi zen, baina handik gutxira ikasketak utzi eta Blair Gordon Newell eskultorearekin ezkondu zen. Urte gutxiren buruan banandu eta Arthur Sheekmanekin ezkondu zen 1934an.
2010eko irailaren 26an hil zen.

## Erreferentziak

* ↑ http://www.usmagazine.com/moviestvmusic/news/titanics-gloria-stuart-who-played-rose-turns-100-201067 Us Magazine aldizkariaren webgunea.

## Kanpo loturak

* (Ingelesez) Gloria Stuarten biografia IMDB-n.
* Datuak: Q189407
* Multimedia: Gloria Stuart / Q189407
# Gloria Sánchez Martín

Gloria Sánchez Martín (Madril, 1959ko maiatzaren 26a) arabar politikaria da. ICADEn zuzenbidea eta ekonomia ikasi zuen. 2004 eta 2012 artean Espainiako Gobernuko ordezkariordea izan zen. VIII. eta XII. legegintzaldietako PSE-EEko eusko legebiltzarkidea izan zen.
# Gloria Rosa

Gloria Rosa arkularia da. Puerto Rico ordezkatu zuen 1988ko Udako Olinpiar Jokoetan.

## Erreferentziak

* ↑ Gloria Rosa
* ↑ Gloria ROSA

## Kanpo estekak

* Datuak: Q88993638